Up-387/01
Natisni
Opravilna št.:
Up-387/01
Datum odločitve:
1. 7. 2002
ECLI:
ECLI:SI:USRS:2002:Up.387.01
Akt:
Ustavna pritožba A. A. zoper sodbo Višjega sodišča v Ljubljani št. I Kp 110/2000 z dne 30. 3. 2000 v zvezi s sodbo Okrožnega sodišča v Ljubljani št. I K 471/99 z dne 16. 11. 1999
Izrek:
Ustavna pritožba A. A. zoper sodbo Višjega sodišča v Ljubljani št. I Kp 110/2000 z dne 30. 3. 2000 v zvezi s sodbo Okrožnega sodišča v Ljubljani št. I K 471/99 z dne 16. 11. 1999 se zavrže.
Evidenčni stavek:
Ker pritožnik ni izkazal, da bi pred vložitvijo ustavne pritožbe izčrpal izredno pravno sredstvo, je Ustavno sodišče ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
11. 9. 2001
Vrsta odločitve:
sklep
Vrsta rešitve:
zavrženje
Dokument:
US21585
Up-387/01-4
10. 7. 2002
SKLEP
Ustavno sodišče je v postopku za preizkus ustavne pritožbe A. A. iz Ž. na seji dne senata dne 1. julija 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega sodišča v Ljubljani št. I Kp 110/2000 z dne 30. 3. 2000 v zvezi s sodbo Okrožnega sodišča v Ljubljani št. I K 471/99 z dne 16. 11. 1999 se zavrže.
Obrazložitev
A.
1. Pritožnik je dne 11. 9. 2001 pri Ustavnem sodišču podal vlogo, iz katere je razbrati, da vlaga ustavno pritožbo zoper v izreku navedeno sodbo sodišča prve stopnje, s katero je bil spoznan za krivega več kaznivih dejanj velike tatvine. Višje sodišče je zavrnilo pritožbi pritožnika in njegove zagovornice zoper odločitev sodišča prve stopnje. V ustavni pritožbi navaja, da so mu bile v postopku kršene pravica do nepristranskega sojenja in pravica do obrambe.
B.
2. Po določbi prvega odstavka 51. člena Zakona o Ustavnem sodišču (v nadaljevanju ZUstS) se ustavna pritožba lahko vloži šele, ko so izčrpana vsa pravna sredstva. Izjemoma lahko Ustavno sodišče odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS).
3. Po določbi prvega odstavka 420. člena Zakona o kazenskem postopku (Uradni list RS, št. 63/94 in nasl. - ZKP) se sme zoper pravnomočno sodno odločbo in zoper sodni postopek, ki je tekel pred tako pravnomočno sodno odločbo, po pravnomočno končanem kazenskem postopku, vložiti zahteva za varstvo zakonitosti. Iz sklepa Okrožnega sodišča v Ljubljani št. I K 471/99 z dne 5. 7. 2001 je razvidno, da je pritožnik zahtevo za varstvo zakonitosti zoper izpodbijane odločitve sicer vložil, vendar jo je sodišče kot prepozno zavrglo. Pritožnik tako ni izkazal, da bi pred vložitvijo ustavne pritožbe izčrpal vsa pravna sredstva. Zato je bilo treba njegovo ustavno pritožbo zavreči.
C.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednik dr. Zvonko Fišer ter člana dr. Mirjam Škrk in dr. Ciril Ribičič. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer